recursal/SuperWikiNEXT-32B huggingface dataset:
**எஸ். வெற்றிவெல்** (*S. Vetrivel*) தமிழ்நாடு மாநிலத்தில் தீவிரமாகச் செயல்படும் ஒரு அரசியல்வாதி. இவர் தற்போது தமிழகச் சட்டமன்றத்தின் ஓமலூர் சட்டமன்ற உறுப்பினராக பணியாற்றி வருகிறார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினராக உள்ளார்.

ஆரம்பகால வாழ்க்கை மற்றும் கல்வி
-------------------------------

வெற்றிவேல் தனது பள்ளிப்படிப்பைச் சேலத்தில் உள்ள சிறு மலர் பள்ளியில் முடித்தார். மேலும் இவர் சேலம், சவுடேஸ்வரி கலை அறிவியல் கல்லூரியில் பி.ஏ. பட்டம் பெற்றார்.

இவர் 14 வயதிற்குட்பட்டோர் மற்றும் 23 வயதிற்குட்பட்ட தமிழ்நாடு துடுப்பாட்ட அணிக்காக விளையாடியுள்ளார். இவர் தமிழ்நாடு துடுப்பாட்ட வாரிய தேர்வுக் குழு மற்றும் சென்னை துடுப்பாட்ட கிளப்பின் உறுப்பினராகவும் உள்ளார்.

அரசியல் வாழ்க்கை
----------------

இவர் 1991ஆம் ஆண்டு முதல் அதிமுக உறுப்பினராக உள்ளார். 2011 முதல் 2015 வரை கருப்பூர் நகரப் பஞ்சாயத்துக்குத் தலைவராக இருந்தார். 2016ஆம் ஆண்டு ஓமலூர் தொகுதியின் அதிமுக சார்பில் சட்டமன்றத்திற்கு வேட்பாளராகப் போட்டியிட்டு 19,956 வாக்கு வித்தியாசத்துடன் வெற்றி பெற்று தமிழக சட்டப்பேரவை உறுப்பினரானார்.

மேற்கோள்கள்
-----------

1. ↑  Saqaf, Syed Muthahar (2016-04-05). "AIADMK denies seats to six MLAs in Salem district" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  "Government of Tamil Nadu | Tamil Nadu Government Portal". *www.tn.gov.in*. 2021-03-08 அன்று பார்க்கப்பட்டது.
பால் சோசப் கிரட்சன்
**பால் சோசப் கிரட்சன்** (*Paul Jozef Crutzen*; 3 திசம்பர் 1933 – 28 சனவரி 2021) டச்சு நாட்டு அறிவியல் அறிஞரும் தட்பவெப்ப வேதியலாளரும் ஆவார். பருவநிலை மாற்றம் குறித்து ஆய்வுகள் செய்தவர். மனிதச் செயல்பாடுகள் நடவடிக்கைகள் ஆகியன புவியைப் பெரும் மாற்றம் அடையச் செய்யும் என்னும் கருத்தைக் கொண்டிருந்தவர் ஆவார்.

ஓசோன் உருவாவது பற்றியும் அதன் பிரிவாக்கம் பற்றியும் தட்பவெப்ப வேதியல் பற்றியும் செய்த ஆய்வுகளுக்காக இவருக்கும் மரியோ மோலினா மற்றும் பிராங்க் செர்வுட் ரோலண்ட் ஆகியோருக்கும் கூட்டாக நோபல் பரிசு 1995 இல் வழங்கப்பட்டது.

வாழ்க்கைச் சுருக்கம்
--------------------

நெதர்லாந்தின் ஆம்ஸ்டர்தாமில் பால் சோசப் கிரெட்சன் பிறந்தார். பொறியாளர் ஆக விரும்பிய கிரெட்சன் அதற்குரிய கல்வியைப் படித்தார். பின்னர் பாலம் கட்டுமானக் குழுமம் ஒன்றில் பணி செய்தார். 1958 இல் மனைவியுடன் சுவீடனுக்குக் குடி பெயர்ந்தார். ஸ்டாக்ஓம் பல்கலைக் கழகத்தில் வானிலைத் துறையில் கணினிப் பிரிவில் பணி ஆற்றினார். அமெரிக்கா, செருமனி, நெதர்லாந்து, ஆத்திரியா ஆகிய நாடுகளிலும் பணியாற்றினார்.

மேற்கோள்கள்
-----------

1. ↑  Autobiography from nobelprize.org
2. ↑  CV from nobelprize.org
3. ↑  An Interview - Paul Crutzen talks to Harry Kroto Freeview video by the Vega Science Trust.
4. ↑
**ப. கந்தப்பிள்ளை** (1766 - சூன் 2, 1842) யாழ்ப்ப்பாணத்தைச் சேர்ந்த புலவரும், அறிஞரும் ஆவார். பல நாடகங்களை இவர் இயற்றியுள்ளார். மருத்துவராகவும் இவர் அறியப்பட்டவர். இவர் ஆறுமுக நாவலரின் தந்தை.

வாழ்க்கைக் குறிப்பு
-------------------

கந்தப்பிள்ளை 1766 ஆம் ஆண்டில் பரமானந்தர் என்பவருக்குப் பிறந்தவர். தமிழோடு, டச்சு, போர்த்துக்கீசம், மற்றும் ஆங்கிலம் ஆகிய மொழிகளை அறிந்தவர். 18 ஆண்டுகளாக இவர் ஆராச்சி என்ற அரசுப்பணியாளராகத் தொழில் புரிந்து வந்ததனால் இவரை **ஆராச்சிக் கந்தர்** எனவும் அழைப்பர். வேலைப்பணியோடு மருத்துவமும் இவருக்குத் தெரிந்திருந்தது. இவரது தந்தை பரமானந்தர், பாட்டனார் இலங்கைக்காவல முதலியார் அனைவரும் தமிழ் அறிஞர்கள். கந்தப்பிள்ளைக்கு ஆறுமுக நாவலருடன் சேர்த்து ஐந்து ஆண் பிள்ளைகளும் மூன்று பெண்களும் இருந்தனர். நாவலரைத் தவிர மற்ற நால்வரும் அரசப் பணியாற்றியவர்கள். மூத்தவர் தம்பு என்பவர் தந்தை வழியே ஆராச்சி என்ற அரசுப் பணியாளராக இருந்தார்.

நாடகங்கள் இயற்றல்
-----------------

பணியில் இருந்து இளைப்பாறிய பின்னர் கந்தப்பிள்ளை தமது இறுதிக் காலத்தை நாடகங்கள் இயற்றுவதில் போக்கினார். சந்திரகாச நாடகம், இராமவிலாசம், நல்லை நகர்க் குறவஞ்சி, கண்டி நாடகம், எரோது நாடகம், சமநீக்கிலார் நாடகம், இரத்தினவல்லி விலாசம் முதலான இருபத்து ஒரு நாடகங்களை இவர் இயற்றியுள்ளார்.

உசாத்துணை
---------

* மார்ட்டின், ஜோன். எச்.; Notes on Jaffna, Chronological, Historical, Biographical; தெல்லிப்பழை, இலங்கை, 1923. (மறுபதிப்பு: ஏசியன் எஜுகேஷனல் சர்வீசஸ், புது டில்லி, 2003)
**ப. காளிமுத்து** (*P. Kalimuthu*) இந்தியாவின் தமிழ்நாட்டைச் சேர்ந்த ஓர் கவிஞர் ஆவார்.பொள்ளாச்சி அருகிலுள்ள பில்சின்னாம்பாளையம் என்ற கிராமம் இவருடைய சொந்த ஊராகும். 2022 ஆம் ஆண்டுக்கான இளம் எழுத்தாளர்களுக்கான சாகித்திய அகாதமியின் யுவ புரசுகார் விருதுக்கு ப. காளிமுத்து தேர்ந்தெடுக்கப்பட்டுள்ளார். *தனித்திருக்கும் அரளிகளின் மதியம்* என்ற கவிதைத் தொகுப்புக்காக இவ்விருது வழங்கப்படுகிறது. இக்கவிதை நூல் இவருடைய முதலாவது கவிதைத் தொகுப்பு என்பது குறிப்பிடத் தக்கதாகும்.

வாழ்க்கைக் குறிப்பு
-------------------

பொள்ளாச்சியை அடுத்த பில்சின்னாம்பாளையத்தை சேர்ந்த பழனிச்சாமி, சரசுவதி தம்பதி காளிமுத்துவின் பெற்றோர்களாவர். கணினி அறிவியல் பாடத்தில் இளநிலை பட்டம் படித்துள்ளார். அறிவுச்சோலை கல்வி விழிப்புணர்வு மையத்தின் நிறுவனர் அம்சப்ரியாவுடன் இணைந்து பில்சின்னாம்பாளையத்தில் சமூகப் பணிகளிலும் ஈடுபட்டு வருகிறார்.

மேற்கோள்கள்
-----------

1. ↑  "கவிஞர் ப. காளிமுத்துவுக்கு யுவ புரசுகார் விருது அறிவிப்பு". தினமணி.. பார்த்த நாள்: 27 August 2022.
2. ↑  ""மிகுந்த மகிழ்ச்சி" - யுவபுரஸ்கார் விருது பெறும் கவிஞர் காளிமுத்து". *Hindu Tamil Thisai*. 2022-08-27 அன்று பார்க்கப்பட்டது.
நல் சரோவர் பறவைகள் சரணாலய அமைவிட வரைபடம்
**நல் சரோவர் பறவைகள் சரணாலயம்** அல்லது **நல் சரோவர்** (*Nal Sarovar Bird Sanctuary, Nal Sarovar*) இந்தியாவின், குசராத்து மாநில அகமதாபாத் நகரத்திலிருந்து தென்மேற்கே சுமார் 64 கிலோமீட்டர் தொலைவிலுள்ள "சனந்த் கிராமம்" அருகில் அமைந்துள்ள மிகப்பெரிய சதுப்புநில ஏரியாகும். 120.82 சதுர கிலோமீட்டர் (46.65 சதுர மைல்) சுற்றுப்புற சதுப்பு கொண்ட முதன்மை ஏரியான இவ்வேரி, 1969 ஆம் ஆண்டு, ஏப்ரலில் ஒரு பறவைகள் சரணாலயமாக அறிவிக்கப்பட்டது. இந்தியாவின் பேரேரிகளில் ஒன்றாகவும், குசராத்தின் பெரிய சதுப்புநில பறவை சரணாலயமாகவும் காணப்படும் இங்கு, பிரதானமாக குளிர் காலத்திலும், வசந்த காலத்திலும் இடம்பெயரும் பறவைகள் பெருமளவில் வசித்து வருகின்றன.

சான்றாதாரங்கள்
--------------

1. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
2. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**

வெளியிணைப்புகள்
---------------

* Nal Sarovar Birds Sanctuary பரணிடப்பட்டது 2015-08-04 at the வந்தவழி இயந்திரம்
* Official websites: Forests & Environment Department; State Government of Gujarat, India
[*தொடர்பிழந்த இணைப்பு*]
**விடுதலைப் புலிகள் கலை, பண்பாட்டுக் கழகம்** என்பது தமிழீழ விடுதலைப் புலிகளின் ஒரு முக்கிய பிரிவாக இருந்தது. அது தமிழர் கலை மற்றும் பண்பாடு தொடர்பான செயற்பாடுகளை மேற்கொண்டது. அதன் பொறுப்பாளராக புதுவை இரத்தினதுரை இருந்தார்.

கலை பண்பாட்டுக் கழகம் முன்னெடுத்த பல்வேறு செயற்பாடுகளில் முத்தமிழ் விழாக்களும் அடங்கும். 1991, 1992 ஆம் ஆண்டுகளில் நடந்த முத்தமிழ் விழாக்களை ஒட்டிச் சிறப்பு மலர்கள் கலை பண்பாட்டுக் கழகத்தினால் வெளியிடப்பட்டன. 1995 இல் நல்லூரில் மூன்று நாட்கருத்தரங்கும் 1998 இல் புதுக்குடியிருப்பில் இருநாட் கருத்தரங்கும் நடைபெற்றுள்ளன. 2003 இல் திருகோணமலையில் நடந்த இசை, நடன, நாடக விழாவும் கலை பண்பாட்டுக் கழகத்தினால் நடாத்தப்பட்டதாகும். அது தவிர வெளிச்சம் சிறுகதைகள், வாசல் ஒவ்வொன்றும் போன்ற சிறுகதைத் தொகுப்புக்களையும் செம்மணி போன்ற கவிதைத் தொகுப்புக்களையும் கலை பண்பாட்டுக் கழகம் வெளியிட்டது.

கருணாகரனை ஆசிரியராகக் கொண்டு வெளிவந்த வெளிச்சம் (இதழ்) கலை பண்பாட்டுக் கழகத்தின் வெளியீடு ஆகும்.

தமிழொளி கலாமன்றம்
-----------------

தமிழொளி கலாமன்றம் தமிழீழ கலை பண்பாட்டுக் கழகத்தின் ஒரு பிரிவாக கிளிநொச்சியில் செயல்பட்ட ஒரு மன்றமாகும். இம்மன்றம் பல மேடை நாடகங்கள் மற்றும் கலை நிகழ்ச்சிகளை நடாத்தி வந்தது.
**முரண்பாட்டுக் கற்கைகளுக்கான பேர்கோப் ஆய்வுநிலையம்** 1993 ஆம் ஆண்டு முரண்பாடு ஆய்வுகளுக்கான பேர்கோப் நிலையத்தினரால் சமூக அரசியற் பிரச்சினைகளை ஆக்கபூர்வமான நடைமுறைகள் மூலம் தீர்ப்பதற்காக உருவாக்கப்பட்டது. 

இனம் மற்றும் அரசியல் பிணக்குகளுக்குத் தீர்வு காண, கருத்தியல் கொள்கைக்கும் நடைமுறை நிலைப்பாட்டுக்கும் இடைப்பட்ட ஒரு நிலையை எய்தி அணுகுவது ஆய்வுமையத்தின் குறிக்கோள் ஆகும். இந்நிலையத்தினூடாகச் செய்யப்படும் ஆய்வுகள் ஊடாக முரண்பாட்டில் இருந்து நீங்குவதற்கான எண்ணக்கருக்கள், வழங்கள், கருவிகள் வழங்குகின்றன. இந்த அமைபின் இலட்சியமானது சமானத்தைக் கட்டிக்காப்பதற்கு உதவுவதுடன் அதுபோன்ற வேலைத்திட்டங்களுக்கு ஆதரவளிப்பதும் ஆகும். 

இவ்வமைப்பின் கற்கைகளுள் பிரதானமானவை எவ்வாறு முரண்பாடு ஒன்றில் இருந்து சமாதானத்தை உருவாக்குவதாகும். இதற்காக சமூகத்தில் எவ்வாறான தூண்டுதல்களை உருவாக்க வேணடும் போன்ற விடயங்களை ஆய்வுசெய்வதாகும். அத்துடன் அரசியற் சக்திகள், மக்கள் குழுக்கள், அரசு அல்லாத சக்திகள் (Non state Actors) போன்றவை எவ்வாறு சிக்கலான இவ்விடயத்திற்கு ஆக்கபூர்வமாகப் பங்களிக்கலாம் என்பதேயாகும்.

இலங்கை அலுவலகம்
---------------

இலங்கை அரசின் அழைப்பின் பேரில் இவ்வலுவலகம் ஆனது 2001 ஆம் ஆண்டு ஜூலை மாதம் உருவாக்கப்பட்டது. இலங்கை அரசு விடுதலைப் புலிகள் பல்வேறு பட்ட சமாதானப் பேச்சுவார்தைகளுக்கமைய பல்வேறு மாற்றங்களை இந்த அமைப்பு ஏற்படுத்திக் கொண்டது. இலங்கையில் இந்த அமைப்பிற்கு வெளிநாட்டு அலுவல்களுக்கான சுவிஸ் சமஷ்டி அமைப்பு, ஜேர்மனியின் பொருளாதார விருத்தி மற்றும் கூட்டுறவு அமைச்சு, ஜேர்மன் தொழில்நுட்ப ஒத்துழைப்பு ஆகிய அமைப்புக்கள் அனுசரணை வழங்குகின்றன.

வெளியிணைப்புக்கள்
-----------------

* முரண்பாட்டுக் கற்கைகளுக்கான பேர்கொப் ஆய்வு நிலையம் அதிகாரப்பூர்வத்தளம் (ஆங்கில மொழியில்)
* முரண்பாட்டுக் கற்கைகளுக்கான பேர்கொப் ஆய்வு நிலையம் பரணிடப்பட்டது 2007-10-08 at the வந்தவழி இயந்திரம் இலங்கைக் கிளையின் அதிகாரப்பூர்வத்தளம் (ஆங்கில மொழியில்) (தமிழில்) (சிங்களத்தில்)

உசாத்துணைகள்
------------

1. ↑  முரண்பாட்டுக் கற்கைகளுக்கான பேர்கொப் ஆய்வு நிலையம் பரணிடப்பட்டது 2007-10-09 at the வந்தவழி இயந்திரம் அணுகப்பட்டது 13 அக்டோபர் 2007 (ஆங்கில மொழியில்)
2. ↑  முரண்பாட்டுக் கற்கைகளுக்கான பேர்கொப் ஆய்வு நிலையத்தின் இலங்கைக் கிளை பரணிடப்பட்டது 2007-07-05 at the வந்தவழி இயந்திரம் அணுகப்பட்டது 13 அக்டோபர் 2007 (ஆங்கில மொழியில்)
ஆகார போக்குவரத்து வாகனம்
**ஆகார் யோஜனா/ஆகார திட்டம்** *(Āhār Yojanā)*(ஒடியாவில் ஆகார் என்றால் "உணவு" என்று பொருள்படும்) என்பது ஒடிசா அரசாங்கத்தால் நடத்தப்படும் உணவு மானியத் திட்டமாகும். இது தமிழ்நாட்டின் அம்மா உணவகம் திட்டத்தின் அடிப்படையில் ஒடிசா அரசாங்கம் ஐந்து ரூபாய் விலையில் நகர்ப்புற ஏழைகளுக்கு மலிவான மதிய உணவை வழங்குவதற்காகத் தொடங்கியது. இதை ஏப்ரல் 1, 2015 அன்று ஒடிசா முதல்வர் நவீன் பட்நாயக் ஒடிசா நாளில் (உத்கல் திவாஸ்) துவக்கி வைத்தார். இந்த திட்டம் ஒடிசாவின் ஐந்து முக்கிய நகரங்களில் செயல்படுகிறது.  வழங்கப்படும் உணவின் விலையானது ₹ 20 ஆகும். ஆனால் ஒடிசா சுரங்கக் கூட்டுத்தாபனத்தின் நிதி உதவியின் கீழ் ₹ 5க்கு மலிவாக வழங்கப்படுகிறது. ஒரு நாளைக்கு 60,000க்கும் அதிகமான மக்களை இத்திட்டத்தின் இலக்காகக் கொண்டுள்ளது.

நோக்கம்
-------

இந்த திட்டத்திற்கு ஒடிசா அரசு நிதியுதவி அளிக்கிறது. ஏழை மக்களுக்கு மலிவான சமைத்த உணவை வழங்குவதே இத்திட்டத்தின் நோக்கம். இத்திட்டமானது சோதனை முயற்சியில் புவனேசுவரம், சம்பல்பூர், பெர்காம்பூர், ராவுர்கேலா மற்றும் கட்டக் உள்ளிட்ட 21 ஆகார மையங்களில் அறிமுகப்படுத்தியது. தற்பொழுது 73 நகரங்களை உள்ளடக்கிய 30 மாவட்டங்களில் 100 ஆகார் மையங்கள் செயல்பட்டு வருகின்றன. இம்மையங்கள் முக்கியமாக மருத்துவமனைகள், பேருந்து/தொடருந்து நிலையங்கள் உள்ளிட்ட இடங்களில் சமைக்கப்பட்ட மதிய உணவை வெறும் 5 ரூபாய்க்கு வழங்குகிறது. உணவின் சுகாதாரம் பல்வேறு நகராட்சி மருத்துவமனைகளால் சோதிக்கப்படுகிறது. அண்மையில் அரசாங்கம் மருத்துவமனைகளுக்கு அருகிலுள்ள 54 ஆகார மையங்களில் இரவு உணவையும் சேர்த்தது.

Aahar kendra in Sector-19, Rourkela பிரிவு -19, ரூர்கேலாவில் உள்ள ஆகார நிலையம்

உணவு பட்டியல்
-------------

இந்த திட்டத்தின் கீழ் வழங்கப்படும் உணவு பாட்டா (வேகவைத்த அரிசி) மற்றும் தால்மா ₹ 5 விலையில். ஆகார் மையங்கள் ஒவ்வொரு நாளும் காலை 11 மணி முதல் மாலை 3 மணி வரை குறிப்பிடப்பட்ட இடங்களில் உணவு வழங்குகின்றன. இரவு உணவு இரவு 7: 00 முதல் 9: 00 மணி வரை வழங்கப்படுகிறது.

ஆகார மையங்கள்
-------------

1. கட்டாக் : பதம்படி பேருந்து நிலையம், சிசு பவன், எஸ்சிபி மருந்தகம்
2. புவனேஸ்வர் : மாஸ்டர் கேன்டீன், பாரமுண்டா, பிஎம்சி அலுவலகம்.
3. பெர்ஹாம்பூர் : புதிய பேருந்து நிலையம், பழைய பேருந்து நிலையம், எம்.கே.சி.ஜி மருத்துவக் கல்லூரி மற்றும் இரயில் நிலையம்.
4. சம்பல்பூர் :
5. ரூர்கேலா : ஆர்.ஜி.எச். பிரிவு - 2, பிரிவு - 19, வேதவியாசு மற்றும் நகர பேருந்து நிலையம்
6. பார்பில் : பார்பில் புதிய பேருந்து நிலையம்
7. பார்கர் : மகளிர் கல்லூரி முன், அருகில். பேருந்து நிலையம்
8. டால்ச்சர்
9. அங்குல்
10. காமக்ஷயநகர்
11. பாலசோர் தலைமையக மருத்துவமனை

நீலகிரி துணைப்பிரிவு மருத்துவமனை உள்ளிட்ட ஒடிசாவின் அனைத்து மாவட்டங்களையும் உள்ளடக்கிய மொத்தம் 100 ஆகார மையங்கள் உள்ளன.

மேலும் காண்க
------------

* அம்மா உணவாகம், தமிழ்நாடு

மேற்கோள்கள்
-----------

1. ↑  "Low-cost meal 'Aahar' provided by Odisha government will start from April". 24 April 2015 அன்று பார்க்கப்பட்டது.
2. ↑
3. ↑   பரணிடப்பட்டது 2021-01-16 at the வந்தவழி இயந்திரம் |date=September 2019 |website-rajyayojana.in}
4. ↑
இந்தக் கட்டுரை லூதியானாவிலுள்ள கல்லூரி பற்றியது.  வேலூரில் இதே பெயரிலுள்ள கல்லூரிக்கு, கிருத்தவ மருத்துவக் கல்லூரி என்பதைப் பாருங்கள்.

**கிருத்தவ மருத்துவக் கல்லூரி & மருத்துவமனை** (*The Christian Medical College and Hospital*) லூதியானா, இந்தியா ஆசியாவின் முதல் பெண்களுக்கான மருத்துவக் கல்லூரியாகும். இதனை 1894இல் *டேம் எடித் மேரி பிரவுன்* என்பார் நிறுவினார்.

1881இல் மருத்துவச் சேவைகளை சகோதரிகள், மார்த்தா ரோசும் கேயும் வழங்கி வந்தனர். இருவரும் இசுக்கொட்லாந்திலிருந்து வந்திருந்த சமயப் பரப்புரையாளர்களும் கல்வியாளர்களும் ஆவர். இவர்களது முன்னோடியானப் பணியே மருத்துவப் பயிற்சிக்கும் உடல்நல கவனிப்பு சேவைகளுக்கும் வித்திட்டது; லூதியானாவின் கிறுத்தவ மருத்துவக் கல்லூரி இந்தப் பணிகளிலிருந்தே தொடங்கியது. 1893இல் இச்சேவைகளில் மருத்துவர் எடித் மேரி பிரவுன் ஈடுபடுத்திக் கொண்டார். 1894இல் இவரும் இவரது கூட்டாளிகளுமாக *வட இந்தியா கிறித்தவ பெண்கள் மருந்தியல் பள்ளி*யைத் துவக்கினார். இதன் நோக்கம் இந்தியக் குடிகளுக்கு, குறிப்பாக பெண்களுக்கு, மருத்துவக் கல்வியும் உடல்நலப் பேணுதல் பயிற்சியும் வழங்குவதாகும். 1894இலிருந்து 1952 வரை படிப்படியாக வளர்ந்து *பெண்கள் கிறித்தவமருத்துவக் கல்லூரி*யாக மாறியிருந்தது. 1952இல் ஆண்களையும் சேர்க்கும் வண்ணம் இதன் பெயர் *கிறித்தவ மருத்துவக் கல்லூரி* என மாற்றப்பட்டது. 

முறையாக சீர்தரப்படுத்தப்பட்ட மேம்பட்ட இளங்கலை மருத்துவம் மற்றும் இளங்கலை அறுவை மருத்துவப் பட்டப்படிப்பு 1953இல் துவங்கப்பட்டது. இக்கல்லூரி சண்டிகரில் உள்ள பஞ்சாப் பல்கலைக்கழகத்திற்கு இணைக்கப்பட்டது. 1964இல் இது மருத்துவ பட்டமேற்படிப்பு கல்விகளுக்கும் மேம்படுத்தப்பட்டது.

சூலை 1999 முதல் இக்கல்லூரி பாபா பரித் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

நூற்துணை
--------

* Francesca French, *Miss Brown's hospital: the story of the Ludhiana Medical College and Dame Edith Brown, O.B.E. its founder*, London: Hodder and Stoughton, 1954.

வெளி இணைப்புகள்
---------------

* Christian Medical College Ludhiana
* College & Hospital Website
இது தமிழீழ விடுதலைப் போராட்டத்தின் முதலாவது வானொலியாகும். 11.12.1983 ம் ஆண்டு இந்த வானொலி சிற்றலை வரிசையில் தனது முதலாவது ஒலிபரப்பை இந்தியாவின் தஞ்சை மாவட்டத்திலுள்ள இரகசிய இடமொன்றில் இருந்து ஆரம்பித்தது.
தமிழீழ மக்கள் விடுதலைக்கழகத்தால் ஆரம்பிக்கப்பட்ட இந்த வானொலி தனிப்பட்ட ஒரு இயக்க வானொலியாக அல்லாமல் தமிழீழ விடுதலைப் போராட்டத்துக்கு பொதுவான வானொலியாக தன்னை பிரகடப்படுத்திக் கொண்டது இதன் சிறப்பம்சமாகும்.
முதலில் தமிழில் தனது ஒலிபரப்பை ஆரம்பித்த இந்த வானொலி பின்னர் ஆங்கிலம் சிங்களம் ஆகிய மொழிகளிலும் அதை விரிவாக்கிக் கொண்டது.

இந்த வானொலியின் பொறுப்பாளராக தற்போது சிவா சின்னப்பொடி என்று அறியப்படும் மூத்த ஊடகவியலாளர் திவாகரன் இருந்தார்.
11.12.1985 ல் இந்த வானொலி தனது தனது ஒலிபரப்பை நிறுத்திக்கொண்டது.
1987 ல் விடுதலைப்புலிகள் மீது அவதூறு பரப்புரை செய்வதற்காக இந்திய சிறீலங்கா படையினரின் கூட்டு முயற்சியில் பாலாலி படைத்தளத்தில் இருந்து ஒரு வானொலி ஒலிபரப்பு மேற்கொள்ளப்பட்டது. தற்போது சிலர் தமிழீழத்தின் குரல் வானொலியே இந்த வானொலி என்று தவறாக எண்ணுகின்றனர்.தமிழீழத்தின் குரல் வானொலிக்கும் இந்த வானொலிக்கும் எந்த விதமான தொடர்பும் கிடையாது.
**ஐக்கிய அமெரிக்காவின் பதிப்புரிமைச் சட்டம்** (*Copyright Law of the United States*) ஆசிரியர்களுக்கும் கலைஞர்களுக்கும் தனிப்பட்ட உரிமைத் தொகுதிகள் வழங்குவதன் மூலமாக கலையையும் பண்பாட்டையும் ஊக்குவிக்கின்றது. பதிப்புரிமைச் சட்டம் ஆசிரியர்களுக்கும் கலைஞர்களுக்கும் தங்கள் படைப்புக்களை ஆக்கவும் அவற்றின் படிகளை விற்கவும் வழிப்பேறு ஆக்கங்களை உருவாக்கவும் பொதுவெளியில் தங்கள் படைப்புக்களை காட்சிப்படுத்தவும் நிகழ்த்தவும் தனிப்பட்ட உரிமைகளை வழங்குகின்றது. இந்த தனிப்பட்ட உரிமைகளுக்கு நேரக்கெடு விதிக்கப்பட்டுள்ளது; பொதுவாக படைப்பாளி இறந்தபிறகு 70 ஆண்டுகள் வரை இந்த உரிமைகள் நிலைத்திருக்கும். ஐக்கிய அமெரிக்காவில் சனவரி 1, 1923க்கு முந்தைய இசைத் தொகுப்புகள் பொதுப்பரப்பில் உள்ளனவாக கருதப்படுகின்றன. 

ஐக்கிய அமெரிக்க பதிப்புரிமைச் சட்டம் 1976ஆம் ஆண்டின் பதிப்புரிமை சட்டத்தின் ஆளுகைக்கு உட்பட்டது. ஐக்கிய அமெரிக்க அரசியலமைப்புச் சட்டத்தின் *பதிப்புரிமைப் பிரிவு* எனப்படும் கூறு 1, பிரிவு 8, உட்பிரிவு 8 கீழ் வெளிப்படையாக பதிப்புரிமைச் சட்டங்களை உருவாக்க நாடாளுமன்றத்திற்கு அதிகாரம் வழங்கியுள்ளது. இந்தப் பதிப்புரிமை பிரிவின்படி நாடாளுமன்றத்திற்கு கீழமை அதிகாரம் உள்ளது:

> *ஆசிரியர்களுக்கும் கண்டுபிடிப்பாளர்களுக்கும் வரையறுக்கப்பட்ட காலத்திற்கு அவர்களது படைப்புகளுக்கும் கண்டுபிடிப்புகளுக்கும் தனிப்பட்ட உரிமைகளை வழங்கி அறிவியல், பயனுள்ள கலைகளின் முன்னேற்றத்தை ஊக்குவிக்க.*
> 
> 
> 

பதிப்புரிமை பதிவுகளையும் பதிப்புரிமை மாற்றுகைகளையும் மற்றும் பிற நிர்வாக செயற்பாடுகளை ஐக்கிய அமெரிக்க பதிப்புரிமை அலுவலகம் கையாள்கின்றது.

மேற்சான்றுகள்
-------------

1. ↑  Stanford Fair Use and Copyright Center. U.S. Constitution.. Retrieved December 3, 2015.
2. ↑  United States Constitution, Article I, Section 8, Clause 8,. Retrieved December 2, 2015.
3. ↑  United States Copyright Office,. Retrieved December 2, 2015.
**கிருத்திகா** (இயற்பெயர்: *மதுரம் பூதலிங்கம்*, 1915 - பெப்ரவரி 13, 2009) தமிழகத்தின் குறிப்பிடத்தக்க பெண் எழுத்தாளர். தமிழிலும் ஆங்கிலத்திலும் பல நூல்களை எழுதியவர். *வாஸவேஸ்வரம்* என்னும் புதினம் மூலம் தமிழ் நாவல் உலகில் அழுத்தமான தடத்தைப் பதித்தவர். பல புதினங்கள், நாடகங்கள், கட்டுரைகளை எழுதியவர். தமிழில் கிருத்திகா என்ற புனைபெயரிலும் ஆங்கிலத்தில் மதுரம் பூதலிங்கம் என்ற பெயரிலும் எழுதினார்.

வாழ்க்கைக் குறிப்பு
-------------------

கிருத்திகா கன்னியாகுமரி மாவட்டத்தில் நாகர்கோயில் அருகே உள்ள பூதப்பாண்டி என்ற ஊரில் பிறந்தவர். பம்பாயில் படித்து வட மாநிலங்களிலேயே அதிகம் வசித்தவ்ர். பூதப்பாண்டிக்கு அயலூரான திருப்பதிசாரத்தைச் சேர்ந்த பூதலிங்கம்பிள்ளையை மணம் செய்துகொண்டார். காலஞ்சென்ற பூதலிங்கம் அரசாங்கத்தில் பதவிகள் வகித்தவர். உருக்குத் துறையிலும், நிதித்துறையிலும் செயலாளராகப் பணியாற்றியவர். பிலாய் உருக்காலை நிர்மாணத்தில் இவருக்குப் பெரும் பங்கு உண்டு. கிருத்திகாவின் மகள் மீனா, வேளாண்மை அறிவியலாளர் எம்.எஸ்.சுவாமிநாதனின் மனைவி ஆவார்.

இந்தியா முழுவதும் பயணம் செய்தவர் கிருத்திகா. இந்தியக் கோயில்கள், கலைகள் போன்றவை குறித்துக் கலைமகளில் பல கட்டுரைகளை எழுதி வந்தார். ஆங்கிலத்தில் மிக அழகாக மேடையில் பேசக்கூடியவர். சம்ஸ்கிருதத்திலும் பெரும்புலமை படைத்தவர். குழந்தைகளுக்காக, இராமாயணம், மகாபாரதம், பாகவதம், என பல ஆங்கில நூல்களை எழுதினார். பாரதியின் வாழ்க்கை வரலாற்றை ஆங்கிலத்தில் எழுதியுள்ளார். இதிகாச மறுஆக்கம், இலக்கிய அறிமுகம், தமிழகச் சிற்பக்கலை ஆகியவற்றைப்பற்றி எழுதியிருக்கிறார். கிருத்திகா எழுதிய *வாசவேச்வரம்* என்ற புதினத்தை சிறீராமன் என்பவர் ஆங்கிலத்தில் மொழிபெயர்த்துள்ளார்.

விமர்சகர் சிட்டி பெ. கோ. சுந்தரராஜன் மதித்த எழுத்தாளர்களில் கிருத்திகாவும் ஒருவர். கிருத்திகா ஒரு முன்னணி எழுத்தாளராக ஆவதற்குச் சிட்டி உறுதுணையாக இருந்தார். தில்லியிலும், பல்வேறு நகரங்களிலும் வசித்த கிருத்திகா சிட்டிக்கு எழுதிய கடிதங்களும், சிட்டி அவருக்கு எழுதிய பதில் கடிதங்களும் புகழ் பெற்றவை. இவை நூலுருப் பெறவில்லை. கிருத்திகா எழுதிய நூல்களில் 'வாசவேஸ்வரம்' என்னும் நூல் தமிழில் வெளிவ்ந்த மிகச்சிறந்த படைப்புகளில் ஒன்றாக இலக்கிய உலகில் அங்கீகாரம் பெற்றது.

எழுத்தாளர் கிருத்திகா தனது 93வது அகவையில் 2009, பெப்ரவரி 13 இல் சென்னையில் காலமானார்.

எழுதிய ஆக்கங்கள்
----------------

### புதினங்கள்

* *புகை நடுவினில்*
* *சத்யமேவ*
* *பொன்கூண்டு*
* *வாஸவேஸ்வரம்*
* *தர்ம ஷேத்ரே*
* *புதிய கோணங்கி*
* *நேற்றிருந்தோம்*

### குறும் புதினங்கள்

* *யோகமும் போகமும்*
* *தீராத பிரச்சனை*

### நாடகங்கள்

* *மனதிலே ஒரு மறு*
* *மா ஜானகி*

வெளி இணைப்புகள்
---------------

* கீர்த்தி மிகுந்த கிருத்திகா (தினமணி)
[*தொடர்பிழந்த இணைப்பு*]
* கிருத்திகா: ஜெயமோகன் அஞ்சலி
* எதிர்கொள்ள மறுத்தலின் எதிரொலி (கிருத்திகாவின் 'தீராத பிரச்சனை')
* The truth as it is (த ஹிண்டு) பரணிடப்பட்டது 2004-08-12 at the வந்தவழி இயந்திரம் - (ஆங்கில மொழியில்)
* கிருத்திகா: நாகார்ஜுனன் அஞ்சலி
* கிருத்திகா, நரசய்யா
**சாவித்திரிபாய் கனோல்கர்** (**Savitri Bai Khanolkar**) (இயற்பெயர் **Eve Yvonne Maday de Maros**, 20 சூலை 1913 – 26 நவம்பர் 1990) இந்திய இராணுவத்தினருக்கு வழங்கப்படும் பரம் வீர் சக்கரம் மற்றும் பிற உயர்ந்த விருதுகளின் வடிவமைப்பாளர் ஆவார். சாவித்திரி கனோல்கர் ஒரு ஓவியரும் ஆவார்.

கேப்டன் விக்ரம் இராம்ஜி கனோல்கர் சுவிட்சர்லாந்தில் இராணுவப் பயிற்சி மேற்கொண்டிருந்த போது, 1932-இல் சாவித்திரிபாயை மணந்து கொண்டார்.
1947-இல் இந்திய விடுதலைக்குப் பின்னர், மேஜர் ஜெனரல் ஹிரா லால் அடல் வேண்டுகோளின் பேரில், போர்க் காலத்தில் மற்றும் அமைதிக் காலத்தில் இராணுவத்தினரின் வீர தீர செயல்களுக்காக வழங்கும் பரம் வீர் சக்கரம், அசோகச் சக்கரம் போன்ற விருதுகளை வடிவமைக்க கேட்டுக் கொள்ளப்பட்டார். 

தற்செயலாக இவர் வடிவமைத்த முதல் பரம் வீர் சக்கரம் விருது, இவரது மூத்த மகள் குமுதினியின் கணவரின் அண்ணனான சோம்நாத் சர்மாவிற்கு 1947-இல் வழங்கப்பட்டது.

வெளி இணைப்புகள்
---------------

* The Paramvir Chakra and A Young Girl's Compassion at the வந்தவழி இயந்திரம் (பரணிடப்பட்டது 9 சனவரி 2004)
* Lt. Gen Harbaksh Singh's account

அடிக்குறிப்புகள்
----------------

1. 1 2  Satyindra Singh (20 June 1999). "Honouring the Bravest of the Brave". *The Tribune, Chandigarh*. 2014-08-13 அன்று பார்க்கப்பட்டது.
2. ↑  "Param Vir Chakra & its Designer Savitri Bai Khanolkar". 2021-02-27 அன்று மூலம் பரணிடப்பட்டது. 2020-09-29 அன்று பார்க்கப்பட்டது.
3. ↑
4. ↑  Sumit Walia (Jan 23, 2009). "The first Param Vir Chakra". Sify.com. 2010-10-27 அன்று மூலம் பரணிடப்பட்டது. 2014-08-13 அன்று பார்க்கப்பட்டது.
**பாரான்** (Baran) என்பது ஈரானியத் திரைப்பட இயக்குனர் மஜீத் மஜீதி எழுதி இயக்கிய ஈரானியத் திரைப்படம் ஆகும். இது 2001ஆம் ஆண்டு வெளியானது. பாரான் எனும் சொல்லுக்கு ஈரானிய பாரசீக மொழியில் மழை என்று பொருள். ஈரான் தலைநகர் தெஹரானில் கட்டிட வேலை செய்யும் ஆப்கான் அகதிகளைப் பற்றிய திரைப்படம் இது. இயக்குனர் மஜீத் மஜீதிக்கு ஈரானிலும் வெளிநாடுகளிலும் பல விருதுகளைப் பெற்றுத் தந்தத் திரைப்படம் இது.

கதை
---

ஈரான் தலைநகர் தெஹ்ரானில் கட்டிட வேலை நடக்கும் ஒரு இடத்தில் அனைவருக்கும் தேநீர் தயாரித்துக் கொடுக்கும் வேலை செய்பவன் 17 வயதுக்காரனான*லத்தீப்*. அங்கு வேலை செய்பவர்களுடன் எப்போதும் சண்டையிட்டுக் கொண்டேயிருப்பான். ஆப்கானிஸ்தான் மீது ரஷ்யா படையெடுத்தபோது ஆப்கானிஸ்தானிலிருந்து ஈரானுக்குள் வந்து தங்கியிருக்கும் ஆப்கானிய அகதிகள் குறைந்த சம்பளத்திற்கு வேலை செய்யும் இடம் அது. அங்கு வேலை செய்யும் ஒரு ஆப்கான் அகதியான நஜாப்பின் காலில் சுவர் விழுந்துவிடுவதால் அடுத்தநாள் அவரது மகன் என்று 14 வயது நிரம்பிய ரஹ்மத் என்பவன் வேலைக்கு வருகிறான். கடினமான வேலையை ரஹ்மத்தால் செய்ய முடியாததால் லத்தீப்பின் தேநீர் தயாரிக்கும் வேலையை ரஹ்மத்திற்கு கொடுத்து விட்டு லத்தீப்புக்கு கடினமான கட்டிட வேலையைக் கொடுக்கிறார் கட்டிட ஒப்பந்தக் காரர். இதனால் லத்தீப் ரஹ்மத்தின் மேல் கோபம் கொள்கிறான். பல விதங்களிலும் ரஹ்மத்திற்குத் தொல்லை கொடுக்கிறான். ஒரு நாள் ரஹ்மத் ஆண் அல்ல பெண், குடும்ப வறுமை காரணமாக ஆண் போல ஆடையணிந்து கட்டிட வேலைக்கு வருகிறாள் எனத் தெரிந்ததும் அவள் மேல் மதிப்பு கொள்கிறான் லத்தீப். அடையாள அட்டை இல்லாத ஆப்கான் அகதிகளை பணியில் அமர்த்துவது ஈரானில் குற்றம் என்பதால் ஒரு நாள் அதிகாரிகள் வந்து சோதனையிடும்போது ரஹ்மத்தை லத்தீஃப் காப்பாற்றுகிறான். அடுத்த நாள் முதல் ரஹ்மத் வேலைக்கு வராததால் அவளைத் தேடி லத்தீப் ஆப்கான் அகதிகள் வசிக்கும் இடத்திற்குச் செல்கிறான். தன்னிடமிருந்த ஒரே ஒரு மதிப்பு மிக்க பொருளான தன் அகதி அடையாள அட்டையை விற்று அந்தப் பணத்தை ரஹ்மத்தின் தந்தையிடம் கொடுப்பதற்காக அவளின் வீட்டுக்குப் போகிறான் லத்தீப். அடுத்த நாள் ரஹ்மத்தும் ரஹ்மத்தின் தந்தையும் ஆப்கானிஸ்தானுக்குத் திரும்பிப் போகிறார்கள். முதன் முதலாக ரஹ்மத்தை மிக அருகில் பார்த்தாலும் இருவரும் பேசிக் கொள்ளவில்லை. வீட்டைக் காலி செய்துவிட்டு வண்டியில் ஏறி ரஹ்மத் போன பிறகு மழை பெய்கிறது. ரஹ்மத்தின் செருப்பு பதிந்த பள்ளம் மழையால் நிறைகிற காட்சியுடன் படம் முடிகிறது.

நடிகர்கள்
---------

* ஹுசைன் ஆபிதீனி
* ஷாஹ்ரா பாஹ்ராமி
* முஹம்மது அமீர் நாஜி
* அப்பாஸ் ரஹீமி
* ஹோலம் அலி பக்ஸ்

மேற்கோள்கள்
-----------

வெளி இணைப்புகள்
---------------

* இணையதளம்
பார்த்தீனியம்
ஆகாயத் தாமரை
உண்ணிச்செடி
**ஆக்கிரமிப்பு உயிரினம்** அல்லது **அயல் உயிரினம்** (*invasive* or *alien species*) என்பது அறிமுகப்படுத்தப்பட்ட இனமாகும். இந்த அறிமுகப்படுத்தபட்ட இனத்தின் எண்ணிக்கை மிகுந்து அந்த புதிய சூழலுக்கு தீங்கு விளைவிப்பதாக மாறக்கூடியது ஆகும். ஆக்கிரமிப்பு இனங்கள் புதிய வாழ்விடங்கள் மற்றும் உயிரின மண்டலத்தை மோசமாக பாதிக்கின்றன. இதனால் சூழல் அல்லது பொருளாதார சேதம் உண்டாகிறது. உணவுப்பின்னலில் மனிதர்கள் செய்த மாற்றங்களினால், பூர்வீகச் சூழலுக்குத் தீங்கு விளைவிக்கும் பூர்வீக உயிரினங்களுக்கும் இந்தச் சொல் சிலசமயங்களில் பயன்படுத்தப்படுகிறது. எடுத்துக்காட்டாக, ஊதா கடல் முள்ளெலி ( *Strongylocentrotus purpuratus* ) அதன் இயற்கை வேட்டையாடியான கலிபோர்னியா கடல் ஓட்டர் ( *கடற்கீரி* ) அதிக அளவில் பிடிக்கபட்டதன் காரணமாக வடக்கு கலிபோர்னியா கடற்கரையில் கடற்பாசி காடுகள் அழிந்துவிட்டன.  20 ஆம் நூற்றாண்டிலிருந்து, ஆக்கிரமிப்பு இனங்கள் கடுமையான பொருளாதார, சமூக மற்றும் சுற்றுச்சூழல் அச்சுறுத்தலாக மாறியுள்ளன.

உயிரினங்கள் நீண்டகாலமாக நிலைத்துள்ள சுற்றுச்சூழல் அமைப்புகளின் மீது படையெடுப்பது என்பது ஒரு இயற்கையான நிகழ்வாகும். ஆனால் மனிதரால் எளிதாக்கப்பட்ட அறிமுகப்படுத்தபட்ட இனங்களின் படையெடுப்பின் வீதம், அளவு, புவியியல் எல்லை போன்றவை பெரிதும் அதிகரித்துள்ளன. ஆயிரக்கணக்கான ஆண்டுகளாக, மனிதர்கள் தற்செயலாகவோ மற்றும் வேண்டுமென்றே உயிரினங்களை பரவவிடுபவர்களாக இருந்துள்ளனர். அவர்களின் தொடக்ககால இடம்பெயர்வுகளில் தொடங்கி, கண்டுபிடிப்புக் காலத்தில் முடுக்கம் பெற்று, சர்வதேச வணிகத்த்தினால் மீண்டும் முடுக்கம் பெற்றன.  ஆக்கிரமிப்பு தாவர இனங்களில் சீமைக் கருவேலம், ஆகாயத் தாமரை, உண்ணிச்செடி, பார்த்தீனியம் ஆகியவை குறிப்பிடத்தக்க எடுத்துக்காட்டுகளாக உள்ளன. ஆக்கிரமிப்பு விலங்குகளுக்கு எடுத்துக்காட்டுகளாக ஆப்பிரிக்கன் கெளுத்தி, டேங் கிளானர், வீழ்ச்சி படைப்புழு ஆகியவை உள்ளன.

குறிப்புகள்
-----------

1. ↑  "Plague of purple sea urchins ravages California's offshore ecosystem, heads to Oregon". *Los Angeles Times*. October 24, 2019. July 14, 2021 அன்று மூலம் பரணிடப்பட்டது. July 14, 2021 அன்று பார்க்கப்பட்டது.
2. ↑  Mack, R.N.; Simberloff, Daniel; Lonsdale, W.M.; Evans, H.; Clout, M.; Bazzaz, F.A. (2000). "Biotic invasions: causes, epidemiology, global consequences, and control". *Ecological Applications* (Ecological Society of America) **10** (3): 689. doi:10.1890/1051-0761(2000)010[0689:BICEGC]2.0.CO;2. பன்னாட்டுத் தர தொடர் எண்:1051-0761.. பார்த்த நாள்: December 2, 2019.
3. ↑  Krishna, Neal; Krishna, Vandana M.; Krishna, Ryan N.; Krishna, Sampath (February 2018). "The Invasiveness of the Genus Sylvilagus in Massachusetts and the Resulting Increase in Human Allergen Sensitization to Rabbits". *Journal of Allergy and Clinical Immunology* **141** (2): AB236. doi:10.1016/j.jaci.2017.12.747.
4. ↑  Cove, Michael V.; Gardner, Beth; Simons, Theodore R.; Kays, Roland; O'Connell, Allan F. (February 1, 2018). "Free-ranging domestic cats (*Felis catus*) on public lands: estimating density, activity, and diet in the Florida Keys". *Biological Invasions* **20** (2): 333–44. doi:10.1007/s10530-017-1534-x.
5. ↑  "ஆபத்தாகும் ஆக்கிரமிப்பு உயிரினங்கள்". *Hindu Tamil Thisai*. 2023-02-14 அன்று பார்க்கப்பட்டது.
**ரன்மோர் மார்ட்டினெசு** (*Ranmore Martinesz*, பிறப்பு: 24 சூன் 1967, கொழும்பு)) இலங்கைத் துடுப்பாட்ட நடுவரும், முன்னாள் முதல்தரத் துடுப்பாட்ட வீரரும் ஆவர். இவர் செபஸ்தியானைட்சு துடுப்பாட்டக் கழகத்திற்காக நான்கு முதல்தரப் போட்டிகளில் கலந்து கொண்டார்.

துடுப்பாட்டம்
-------------

விரைவுப் பந்துவீச்சாளராக இருந்த மார்ட்டினெசு கொழும்பு சென் பீட்டர்சு கல்லூரி அணியில் விளையாடினார். 1985 இல் ஆத்திரேலியாவுக்கு எதிரான 19 வயதிற்குட்பட்டோருக்கான அணியில் விளையாடினார். 1987/88 காலப்பகுதியில் பாக்கித்தானுக்கு எதிரான 23 வயதிற்குட்பட்டோருக்கான போட்டிகளில் கலந்து கொண்டார். இவர் சிங்கள விளையாட்டுக் கழகம், நீர்கொழும்பு துடுப்பாட்டக் கழகம், செபஸ்தியானைட்சு விளையாட்டுக் கழக அணிகளில் விளையாடிய பின்னர் 1994 இல் துடுப்பாட்ட விளையாட்டில் இருந்து ஓய்வு பெற்றார்.

நடுவர் பணி
----------

1996 முதல் துடுப்பாட்ட நடுவராகப் பணியாற்றி வரும் இவர் 2000 ஆம் ஆண்டில் துடுப்பாட்ட சிறப்புப் பிரிவுக்கு பதவி உயர்வு பெற்றார். மார்ட்டினெசு தேர்வு மற்றும் ஒருநாள் பன்னாட்டுப் போட்டிகளிலும் நடுவராகப் பணியாற்றி வருகிறார். இவர் அபுதாபியில் நடந்த யூரோ ஏசியா கோப்பை ஒருநாள் தொடரில் இந்திய அணிக்கும் பாக்கித்தான் அணிக்கும் இடையில் நடந்த இறுதிப் போட்டியில் நடுவராகக் கலந்து கொண்டார். இவற்றை விட நேபாளத்தில் நடந்த கண்டங்களுக்கிடையேயான போட்டிகளிலும், வங்காளதேச உள்ளூர் போட்டிகளிலும் நடுவராகப் பணியாற்றியிருந்தார்.

மேற்கோள்கள்
-----------

1. ↑  "Ranmore Martinesz". ESPNcricinfo. 4 சூலை 2012 அன்று பார்க்கப்பட்டது.
2. ↑  "Ranmore Martinesz". CricketArchive. 4 சூலை 2012 அன்று பார்க்கப்பட்டது.
**ஐக்கிய அமெரிக்காவிலுள்ள தொல்குடி அமெரிக்கர்** என்போர் அலாஸ்காவின் சில பகுதிகள் உட்பட இன்றைய ஐக்கிய அமெரிக்காவுக்கு உட்பட்ட வட அமெரிக்கப் பகுதிகளைச் சேர்ந்தவர்களும், ஐரோப்பியர் வருகைக்கு முன்பிருந்தே நீண்டகாலம் அங்கு வசித்து வருபவர்களும் ஆவர். இவர்களுள், பெரும் எண்ணிக்கையிலான தனித்துவமான பழங்குடிகள், நாடுகள், இனக்குழுக்கள் என்பன அடங்கும். இவர்களுட் பலர் இன்றும் அரசியல் சமுதாயங்களாக இருந்து வருகின்றனர். இவர்கள், **அமெரிக்க இந்தியர்**, **இந்தியர்**, **மூல அமெரிக்கர்** (Original Americans), **அமெரிந்தியர்** போன்ற பல பெயர்களாலும் அழைக்கப்படுவது உண்டு. எல்லாத் தொல்குடி அமெரிக்கர்களும் தொடர்ச்சியாக அமைந்த 48 மாநிலங்களிலிருந்து வந்தவர்கள் அல்ல. இவர்களிற் சிலர், அலாஸ்காவையும் தீவுகளையும் சேர்ந்தவர்களாக உள்ளனர். இத்தகையவர்களில் அலாஸ்காவைச் சேர்ந்த, இனுப்பியாக், யூப்பிக், எஸ்கிமோக்கள், அலெயுத்துகள் என்பவர்கள் எல்லா வேளைகளிலும் தொல்குடி அமெரிக்கராகக் கருதப்படுவதில்லை. எனினும், 2000 ஆண்டுக்கான குடித்தொகைக் கணக்கெடுப்பு ஆவணங்களில், இவர்கள் எல்லோரையும் சேர்த்து *அமெரிக்க இந்தியர்களும், அலாஸ்கத் தொல்குடிகளும்* எனக் குறிப்பிடப்பட்டுள்ளது. ஹவாய்த் தொல்குடிகளும், பல்வேறு பசிபிக் தீவு அமெரிக்கர்களும் கூடத் தொல்குடி அமெரிக்கர்களாகக் கருதப்படலாம், ஆயினும் இது பொதுவான நடைமுறை அல்ல.

ஐரோப்பியக் குடியேற்றம்
----------------------

அமெரிக்காவில் இடம்பெற்ற ஐரோப்பியர் குடியேற்றம், தொல்குடி அமெரிக்கர்களையும், அவர்கள் பண்பாட்டையும் சிதைத்துவிட்டது. 16 ஆம் நூற்றாண்டு தொடக்கம் முதல் 19 ஆம் நூற்றாண்டு வரை, ஐக்கிய அமெரிக்கா ஆகிவிட்ட பகுதிகளிலிருந்த மக்களுக்கு, ஐரோப்பியக் குடியேற்றம் பல வழிகளிலும் நாசம் விளைவித்தது. ஐரோப்பியக் குடியேற்றக்காரரினால் ஏற்படுத்தப்பட்ட வன்முறைகளும், இன அழிப்பும், ஐரோப்பாவிலிருந்து வந்த தொற்று நோய்கள், சொந்த நிலங்களிலிருந்து இடம் பெயர்த்தமை, அடிமைகள் ஆக்கப்பட்டமை, உள்நாட்டுப் போர் என்பவற்றுடன், பெருமளவு கலப்பு மணங்களும் இந்த அழிவுகளுக்கு முக்கிய காரணங்கள் ஆயின.

தொல்குடி அமெரிக்கர்; கொடிகளும், முத்திரைகளும்
---------------------------------------------

குறிப்புகள்
-----------

1. ↑  U.S. Census Bureau. (2001–2005). *Profiles of General Demographic Characteristics 2000: 2000 Census of Population and Housing.* U.S. Census Bureau. Retrieved on 2007-05-23.
2. ↑  U.S. Census Bureau. (2001–2005). *Profiles of General Demographic Characteristics 2000: 2000 Census of Population and Housing.* U.S. Census Bureau. Retrieved on 2007-05-23. "In combination with one or more of the other races listed." Figure here derived by subtracting figure for "One race (American Indian and Alaska Native)": 2,475,956, from figure for "Race alone or in combination with one or more other races (American Indian and Alaska Native)": 4,119,301, giving the result 1,643,345. Other races counted in the census include: "White"; "Black or African American"; "Asian"; "Native Hawaiian and Other Pacific Islander"; and "Some other race."
**ரபி ராய்** (Rabi Ray (பிறப்பு: 26 நவம்பர் 1926), இந்திய இடதுசாரி சோசலிச அரசியல்வாதியும், மக்களவை மக்களைத் தலைவரும், ஜனதா தளத்தின் தலைமையிலான இந்திய நடுவண் அரசில் அமைச்சராகவும் பணியாற்றியவர். ஒடிசா மாநிலத்தவரான ரபி ராய், 1948-இல் சோசலிசக் கட்சியில் இணைந்தார். பின்னர் சம்யுக்த சோசலிசக் கட்சியிலும், நெருக்கடி நிலையின் போது ஜனதா தளக் கட்சியிலும் பணியாற்றியவர்.

அரசியல்
-------

1967-இல், புரி மக்களவைத் தொகுதியிலிருந்து, 4வது மக்களவைக்கு உறுப்பினராகத் தேர்ந்தெடுக்கப்பட்டார். 
பின்னர் இந்திய நாடாளுமன்ற மாநிலங்களவை உறுப்பினராக 1974 முதல் 1980 முடிய பணியாற்றினார். மொரார்ஜி தேசாய் தலைமையிலான அமைச்சரவையில் சுகாதாரம், குடும்ப நலத் துறை அமைச்சராக 1979 முதல் 1980 முடிய பணிபுரிந்தார்.

1989-இல் ஒடிசா மாநிலத்தின் கேந்திரபாரா மக்களவைத் தொகுதியிலிருந்து ஜனதா தளக்கட்சியின் சார்பாக 9வது மக்களவைக்கு தேர்ந்தெடுக்கப்பட்டார். 19 டிசம்பர் 1989-இல், இந்திய மக்களவைத் தலைவராகத் ஒருமனதாக தேந்தெடுக்கப்பட்டார்.

1991-இல் 10வது மக்களவைக்கு மீண்டும் கேந்திரபார மக்களவைத் தொகுதியிலிருந்து தேர்ந்தெடுக்கப்பட்டார். 
1997 முதல் லோக் சக்தி அபியான் எனும் அரசியல் சாரா அமைப்புடன் தொடர்ந்து செயல்படுகிறார்.

மேற்கோள்கள்
-----------

1. ↑  "Former speakers - Rabi Ray". The Speaker, Lok Sabha official website. 19 ஜூலை 2011 அன்று மூலம் பரணிடப்பட்டது. 21 April 2010 அன்று பார்க்கப்பட்டது.

வெளி இணைப்புகள்
---------------

* Biography of Shri Rabi Ray at Winentrance.com
* Rabi Ray at The Office of Speaker Lok Sabha

| * பா
* உ
* தொ
இந்திய நாடாளுமன்றம் |
| --- |
| மக்களவை | மக்களவைத் தலைவர்  **·**  மக்களவை உறுப்பினர்கள்  **·**  மக்களவைத் தொகுதிகள் **·**  முதல் மக்களவை **·**  இரண்டாவது மக்களவை **·**  மூன்றாவது மக்களவை **·**  நான்காவது மக்களவை **·**  ஐந்தாவது மக்களவை **·**  ஆறாவது மக்களவை **·**  ஏழாவது மக்களவை **·**  எட்டாவது மக்களவை **·**  ஒன்பதாவது மக்களவை **·**  பத்தாவது மக்களவை **·**  பதினொராவது மக்களவை **·**  பன்னிரண்டாவது மக்களவை **·**  பதின்மூன்றாவது மக்களவை **·**  பதினான்காவது மக்களவை  **·**  பதினைந்தாவது மக்களவை  **·**  பதினாறாவது மக்களவை  **·**  பதினேழாவது மக்களவை | Emblem of India |
| மாநிலங்களவை | மாநிலங்களவை உறுப்பினர்கள் |
**அணு நிறை அலகு** (Atomic mass unit) என்பது அணு அல்லது மூலக்கூறின் நிறையை குறிப்பிட பயன்படும் ஓர் அலகாகும். பொதுவாக, நிறையானது கிலோ கிராம் என்ற அலகால் அளக்கப்படுகிறது. ஒரு அணு நிறை அலகானது, தோராயமாக ஒரு அணுக்கருனி நிறையின் அளவாகும். இதன் மதிப்பு தோராயமாக ஒரு கிலோ கிராம் / மோல் மதிப்பாகும்.

ஒரு அணு நிறை அலகு என்பது கரிமம் 6C12 அணுவின் நிறையில் (1/12) பங்கிற்குச் சமம். அணு எண் 6 மற்றும் நிறை எண் 12 காெண்ட கரிமத்தின் நிறை 12 amu க்குச் சமம். ஒரு அணு நிறை அலகு என்பது 1.660539040(20)×10−27 kg சமம். 1961 வரை மூச்சியம் நிறையில் /16 என்ற அடிப்படையில் அணு நிறை அலகு கணக்கிடப்பட்டது. இப்போது கார்பன்-12 என்ற சமவிடத்தானின் (1/12) நிறை அளவில் அணு நிறை அலகு கணக்கிடப்படுகிறது.

வரலாறு
------

1803 இல் அறிவியல் அறிஞர் யோவான் தாற்றன் முதன்முதலில் சார்பு அணு நிறை (Relativistic Atomic Mass) என்ற கோட்பாட்டை நீரியம் H1 என்ற அணுவை அலகாகக் கொண்டு உருவாக்கினார். 1903 இல் வில்லெம் ஆசுவால்டு என்ற அறிவியல் அறிஞர் சார்பு அணு நிறை என்ற கோட்பாட்டை O-16 அணுவின் 1/16 என்ற அளவை அடிப்படை அலகாக கொண்டு உருவாக்கினார். 1961 முதல், கரிமம்-12 என்ற சமவிடத்தான் அணு நிறை அலகின் அடிப்படை அலகாகப் பயன்படுத்தப்படுகிறது.

1 amu = 1/12 கரிமம்-12 அணு நிறை
மேலே குறிப்பிட்ட H1 அணுவும், O-16 அணுவும், amu அளவில், ஒன்று என்ற அளவில் இல்லாமல் பதின்ம அளவில் ஒன்றைவிட அதிகமானதால், அவை கைவிடப்பட்டன.

அனைத்துலக முறை (அமு, SI) அலகில் அணு நிறை அலகு amu ஒப்பீடு
---------------------------------------------------------

CGPM எனும் எடை மற்றும் அளவுகளுக்கான பொது மாநாடு 1971-ல் மோல் என்பதை அடிப்படை அலகாக ஏற்றுக் கொண்டது. 0.012 கிலோ கிராம் கரிமம்-12 அணுவிலுள்ள அணுக்களின் எண்ணிக்கை ஒரு மோல் ஆகும். ஒரு பொருளில் 6.022140857(74)×1023 மோல்−1  என்ற எண்ணிக்கையிலான அணுக்கள் இருக்கின்றன. இந்த எண் அவகாடிரோ எண் எனப்படுகிறது.

அவகாடிரோ எண் X அணு நிறை அலகு = 0.001 கிலோ கிராம் / மோல்

பயன்பாடு
--------

புரதங்களின் பயன்பாடு அணு நிறை அலகில் அளக்கப்படுகிறது.

எடுத்துக்காட்டு
---------------

H1 அணுவின் நிறை 1.0078250 amu

C12 அணுவின் நிறை 12 amu

மேற்கோள்கள்
-----------

1. ↑   *மேல்நிலை-இரண்டாம் ஆண்டு-தொகுதி இரண்டு*. தமிழ்நாட்டுப் பாடநுால் நிறுவனம். 2007. பக். 76.
2. ↑  Petley, B. W. (1989), "The atomic mass unit", *IEEE Trans. Instrum. Meas.*, **38** (2): 175–79, doi:10.1109/19.192268
3. ↑  Holden, Norman E. (2004), "Atomic Weights and the International Committee—A Historical Review", *Chem. Int.*, **26** (1): 4–7
4. ↑  Mohr, Peter J.; Taylor, Barry N.; Newell, David B. (2008). "CODATA Recommended Values of the Fundamental Physical Constants: 2006". *Rev. Mod. Phys.* **80**: 633–730. doi:10.1103/RevModPhys.80.633. .  Direct link to value.
5. ↑  H C VERMA (2004). *Concepts of Physics*. Bharat Bhawan. பக். 422. பன்னாட்டுத் தரப்புத்தக எண்:81-7709-232-4.

வெளியிணைப்புகள்
---------------

* atomic mass unit பரணிடப்பட்டது 2008-01-15 at the வந்தவழி இயந்திரம் at sizes.com
**பாலைவனச் சோலை** என்பது 2009 இல் வெளியான ஒரு இந்திய தமிழ் திரைப்படமாகும். இதில் நிதின் சத்யா, கார்த்திகா மேத்யூ ஆகியோர் முக்கிய கதாபாத்திரங்களில் நடித்துள்ளனர். இது இதே பெயரில் 1980 இல் வெளியான படத்தின் மறுஆக்கம் ஆகும். படம் விமர்சகர்களிடமிருந்து எதிர்மறையான விமர்சனங்களைப் பெற்றது மேலும் அசல் படத்தின் வெற்றியை இதுவும் பெறத் தவறியது.

கதை
---

ரமணா ( சஞ்சீவ் ), யுவன் (அபிநய்), ஆதி (சத்யன்), பிரபு (நிதின் சத்யா), இனியன் ( சாம்ஸ் ) ஒரே பகுதியில் வாழும் நண்பர்கள். யுவன் கெட்டுப்போனவன், ஒரு பணக்கார தொழிலதிபரின் மகன். ரமணா ஒரு அக்கறையுள்ள சகோதரன். அவன் கடினமாக உழைத்து தனது சகோதரிகளுக்கு திருமணம் செய்து வைக்க வேண்டும் என்பதில் உறுதியாக உள்ளான். இனியன் (சாம்ஸ்) போராடிக்கொண்டிருக்கும் வழக்கறிஞர். ஆதி திரையுலகில் சாதிக்க விரும்புவன். பிரபு கலகலப்பான இளைஞன், அவன் ஒரு தானி ஓட்டுநராக உள்ளான்.

பிரியா (கார்த்திகா) அவர்களின் பகுதிக்கு குடிவந்தவுடன் அவர்களின் வாழ்க்கையில் ஒரு திருப்பம் ஏற்படுகிறது. பிரியா அவர்களுடன் நன்கு பழகுகிறாள். அவர்களின் தாழ்வு மனப்பான்மையை சமாளிக்கவும், அவர்களின் வாழ்க்கையில் வெற்றிபெறவும் அவள் உதவுகிறாள். இதற்கிடையில், ஆதி அவளிடம் காதலை வளர்த்துக் கொள்கிறான். ஆனால் பிரியா மரணத்தின் விளிம்பில் இருப்பதையும், இதய பிரச்சனைகளால் பாதிக்கப்படுவதையும் அறிந்த நண்பர்கள் அதிர்ச்சியடைகிறார்கள்.

நடிப்பு
-------

* நிதின் சத்யா -பிரபு
* கார்த்திகா மேத்யூ -பிரியா
* சஞ்சீவ் -ரமணா
* அபிநய் -யுவன்
* சத்யன் -ஆதி
* சாம்ஸ் -இனியன்

இசை
---

இப்படத்திற்கு பாபி இசையமைத்துள்ளார். பாடல் வரிகளை வைரமுத்து எழுதியுள்ளார்.

* "பௌர்ணமி" - SPB
* "எங்கள் கதை" - SPB
* "ஆளானாலும்" - கார்த்திக்
* "மேகமே" - சாதனா சர்கம்
* "ஹேப்பி நியூ" - பென்னி தயாள்
* "சிக்கன்" - சங்கர் மகாதேவன்

வரவேற்பு
--------

இப்படமானது எதிர்மறையான விமர்சனங்களைப் பெற்று, வணிக ரீதியாக தோல்வியடைந்தது.

குறிப்புகள்
-----------

1. ↑  "Archived copy". 26 December 2013 அன்று மூலம் பரணிடப்பட்டது. 17 November 2009 அன்று பார்க்கப்பட்டது.CS1 maint: archived copy as title (link)
2. ↑
3. ↑
4. ↑
5. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *பாலைவனச் சோலை (2009 திரைப்படம்)*
அணு உலை ஒன்றின் கருவத்திற்கான எடுத்துக்காட்டாக விவிஈஆர் வடிவம் .
**அணுக்கரு உலை கருவம்**  (nuclear reactor core) என்று அணுக்கரு உலை ஒன்றில் அணு எரிபொருள் கூறுகள் வைக்கப்பட்டு அணுக்கருப் பிளவு நிகழ்கின்ற பகுதி அழைக்கப்படுகின்றது.

விவரணம்
-------

அணுக்கரு உலை கருவம் (பல நேரங்களில் சுருக்கமாக *உலை கருவம்* அல்லது *கருவம்*) என்றழைக்கப்படும் பகுதியிலேயே குறைந்த செறிவூட்டப்பட்ட யுரேனியம் போன்ற அணு எரிபொருள், அவற்றின் கட்டுப்பாட்டு அமைப்புக்கள் அமைந்து அணுக்கருப் பிளவு நிகழ்கின்றது. எனவே இதுவே மிகுந்த வெப்பமானப் பகுதியாகும்.

நீர்-மட்டுப்படுத்திய உலைகள்
---------------------------

ஓர் வழமையான அழுத்த நீர் அணுஉலை அல்லது கொதிநீர் அணுஉலைகளின் கருவத்தில் ஓர் பெரிய எழுதுகோல் சுற்றளவுள்ள பல நூறு அணு எரிபொருள் குச்சிகள், ஒவ்வொன்றும் 12 அடிகள் (3.7 m) நீளமுடையவை, நூறு நூறாக கட்டப்பட்டு இருக்கும். இவையே "எரிபொருள் சேர்க்கைகள்" எனப்படுகின்றன. ஒவ்வொரு குச்சிக்குள்ளும் யுரேனிய அல்லது பெரும்பாலும் யுரேனியம் ஆக்சைடு குறுணைகள் ஒன்றின் மேல் ஒன்றாக அடுக்கப்பட்டிருக்கும். மேலும் இதற்குள் நியூத்திரன்களைப் பிடிக்கும் போரான் அல்லது ஹாஃப்னீயம் அல்லது காட்மியம் போன்றவற்றின் குருணைகளால் நிரப்பப்பட்ட கட்டுப்பாடு குச்சிகளும் அமைக்கப்பட்டிருக்கும். இந்தக் கட்டுப்பாடு குச்சிகள் இறக்கப்படும்போது அவை நியூத்திரன்களை உள்வாங்கிக் கொண்டு மேற்கொண்டு அணுக்கரு தொடர்வினையில் பங்கேற்பதைத் தடுக்கின்றன. மாறாக இவை உயர்த்தப்படும்போது (விலக்கிக் கொள்ளப்படும்போது\_ பல நியூத்திரன்கள் பிளவுபடக்கூடிய யுரேனியம்-235 (U-235) அல்லது புளுடோனியம்-239 (Pu-239) அணுக்கருனியைத் தாக்கி அணுக்கருத் தொடர்வினை தீவிரமடைகிறது.

இந்த அணுக்கரு பிளவினால் ஏற்படும் வெப்பத்தை வெளியேற்றும் நீர் நியூத்திரன் மட்டுப்படுத்தியாகவும் செயலாற்றுகிறது.

மேற்கோள்கள்
-----------

* Nuclear Reactor Analysis, John Wiley & Sons Canada, Ltd.
**கிழக்கிந்திய தோல் தொழிற்சாலை** (*East India Leather*) இந்தியாவின் தமிழ்நாட்டில் உள்ள திருச்சி மற்றும் திண்டுக்கலில் அமைந்துள்ள ஒரு தோல் தயாரிப்பு நிறுவனம் ஆகும். இங்கு குரோம் என்ற வேதிப்பொருளுக்குப் பதிலாக பாரம்பரிய முறையில் தாவரப் பொருள்களைப் பயன்படுத்தி தோல் பதனிடப்படுகிறது.

வரலாறு
------

பிரித்தானிய ஆட்சி காலமாக இருந்த 1856 ஆம் ஆண்டில் கிழக்கிந்திய தோல் தொழிற்சாலை இப்பகுதியில் தொடங்கப்பட்டது. கிழக்கு இந்திய கம்பெனிக்குப் பின்னர் எலக்ட்ரான் அயனியாக்கத் தொழில் நுட்பத்தை அடிப்படையாகக் கொண்ட தோல் பதனிடும் நிறுவனம் இது மட்டுமேயாகும்.

புவிசார் குறியீடு
-----------------

தனித்தன்மை வாய்ந்த பொருட்களுக்கு வழங்கப்படும் புவிசார் குறியீட்டுத் தகுதி 2008 ஆம் ஆண்டு கிழக்கிந்திய தோல் தொழிற்சாலைக்கு வழங்கப்பட்டது.

மேற்கோள்காள்
------------

1. ↑  "EI leather approved, registered as exclusive geographical product". *தி இந்து*. 2008-07-12. 2008-07-15 அன்று மூலம் பரணிடப்பட்டது.
2. ↑  Joseph Vackayil. "Need to explore niche markets for EI leather". *The Financial Express*.
3. ↑  "TN tanners demand abolition of duty on leather exports". 16 February 2013 அன்று மூலம் பரணிடப்பட்டது.
4. ↑  BS Reporter (24 July 2008). "East India leather gets GI tag".
5. ↑  "Only 9 products have got GI status so far". *The Hindu Business Line*.
**பால் ஆலிவர்** (பிறப்பு: 25 மே 1927) என்பவர் ஒரு பிரித்தானியக் கட்டிடக்கலை வரலாற்றாளரும், ஆப்பிரிக்க அமெரிக்க இசை வடிவங்களுள் ஒன்றான "புளூசு" (blues) பற்றிய ஆய்வாளரும், எழுத்தாளரும் ஆவார். "புளூசு" பற்றிய அவரது திறனாய்வுகளும், ஆய்வும் அத்துறையில் செல்வாக்குச் செலுத்துகின்றன.

வரலாறு
------

ஆலிவர், தாங்கு வளர்ச்சிக்கான ஆக்சுபோர்டு நிறுவனத்தில் (கட்டிடக்கலைப் பிரிவு, ஆக்சுபோர்டு புரூக்சுப் பல்கலைக்கழகம்) ஆய்வாளராகப் பணிபுரிந்தார். 1978-79இலிருந்து கட்டிடக்கலைக் கல்லூரியின் துணைத் தலைவராக இருந்தார். இவருக்கு 1999 ஆம் ஆண்டில் பிரித்தானியக் கட்டிடக்கலைஞர் அரச நிறுவனத்தில், கௌரவ உறுப்பினர் தகுதியும், 2007 ஆம் ஆண்டில், குளூசெசுட்டர்சயர் பல்கலைக்கழகத்தின் கௌரவ முனைவர் பட்டமும் வழங்கப்பட்டன. நாட்டார் கட்டிடக்கலை (vernacular architecture) குறித்துப் பல நூல்களை எழுதிய ஆலிவர், எதிர்காலத்தில் பண்பாடு, பொருளாதாரம் இரண்டிலும் தாங்கு வளர்ச்சியை அடைவதற்கு உள்ளூர்க் கட்டிடக்கலையே தேவை என்று வாதிட்டார். இவர் எழுதிய "உலகின் நாட்டார் கட்டிடக்கலைக்கான கலைக்களஞ்சியம்" (Encyclopedia of Vernacular Architecture of the World) என்னும் நூலுக்காகப் பெரிதும் அறியப்பட்டவர். 80 நாடுகளில் செய்த ஆய்வுகளின் அடிப்படையில் 2500 பக்கங்களுடன் இந்த நூல் மூன்று தொகுதிகளாக வெளியிடப்பட்டது.

இவர் "புளூசு" இசை குறித்த முன்னணி ஆய்வாளரும் ஆவார். அமெரிக்க மரபுவழி இசை தொடர்பான இவரது ஆய்வுகள், "புளூசு" இசை குறித்த ஆர்வம் பரவுவதற்குப் பெரிதும் உதவியது. இவரது தொடக்க ஆய்வுகளில் இந்த இசையின் உருவாக்கத்தில் வட ஆப்பிரிக்க இசுலாமிய இசையின் தாக்கம் பற்றிய ஆய்வும் உள்ளடங்கியது. 1950களில் தொடங்கிய இவரது ஆய்வுகளில் நேர்காணல்கள், கள ஆய்வுகள் என்பனவும் அடங்கும். அத்துடன், ஒலிப்பதிவுகள், அச்சு மூலங்கள் என்பவற்றைப் பயன்படுத்தி, அடிமைமுறைக் காலத்திலும், அதற்கு முன்பும் ஆப்பிரிக்க-அமெரிக்க இசை, பண்பாடு ஆகியவற்றின் தோற்றம் குறித்த ஆய்வுகளையும் இவர் செய்தார்.
**இட்டாநகர் தலைநகர வலாயம்** (**Itanagar Capital Complex**), இந்தியாவின் வடகிழக்கில் உள்ள அருணாச்சலப் பிரதேசத்தின் தெற்கில் அமைந்த பபும் பரே மாவட்டத்தில் உள்ள இட்டாநகர், நஹர்லாகுன் மற்றும் பந்தேர்தேவா ஆகிய பகுதிகளைக் கொண்டு மாவட்டத்திற்கான தகுதியுடன் இட்டாநகர் தலைநகரம் வலாயம் நிறுவப்பட்டது.

நிர்வாகம்
---------

பொது சேவையின் நலன் கருதி துணை ஆணையராக (தலைநகரம்) நியமிக்கப்பட்டார். இதன் துணை ஆணயருக்கு பிற மாவட்ட துணை ஆணையருக்குள்ள அதிகாரம் முழுவதும் உண்டு. இருப்பினும், மாவட்ட ஊரக வளர்ச்சி முகமை, மாவட்ட தேர்தல் அதிகாரி அலுவலகம் மற்றும் அமர்வு நீதிமன்றங்களை பொறுத்தவரை அதிகார வரம்புகள் பபும் பரே மாவட்டத்துடன் உள்ளது. தலைநகர் வளர்ச்சி முகமை இட்டாநகர் தலைநகர வலாயத்தின் துணை ஆணையரின் கீழ் வருகிறது.

இத்தலைநகர வலாயம் 200 சதுர கிலோ மீட்டர் பரப்பளவும், 1,22,930 மக்கள் தொகையும், 3 வருவாய் வட்டங்களும், 105 கிராமங்களும், 6 காவல் நிலையங்களுடன் கூடியது.

சுற்றுலா
--------

இட்டாநகர் நகரம் அழகிய மலைகளால் சூழப்பட்டுள்ளது. இந்த நகரம் ஆண்டுதோறும் நீண்ட பருவமழையைக் காண்கிறது. நவம்பர் முதல் மார்ச் வரை இங்கு செல்வது சிறந்தது. போலோ பூங்கா மற்றும் விலங்குக் காட்சி சாலை சுற்றுலாவாசிகளை ஈர்க்கும் இடங்கள் ஆகும். அருகிலுள்ள விமான நிலையம் அஸ்ஸாமில் உள்ள லிலாபரி மற்றும் அருகிலுள்ள ரயில் நிலையம் ஹர்முட்டி இங்கிருந்து 23 கிலோ மீட்டர் தொலைவில் உள்ளது. இந்தி, அசாமி, பெங்காலி மற்றும் ஆங்கிலம் மொழிகள் நகரத்தில் முக்கியமாக பேசப்படுகிறது. நஹர்லகுன் பகுதியில் பல்வேறு அரசு துறை அலுவலகங்கள் உள்ளது.

வெளி இணைப்புகள்
---------------

* District Administration Capital Complex

மேற்கோள்கள்
-----------

1. ↑   ITANAGAR CAPITAL COMPLEX]

| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அருணாச்சலப் பிரதேச அரசு
* அருணாச்சலப் பிரதேச சட்டமன்றம்
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ் மாவட்டம்
2. காம்லே மாவட்டம்
3. கிரா தாதி மாவட்டம்
4. கிழக்கு காமெங் மாவட்டம்
5. கிழக்கு சியாங் மாவட்டம்
6. கீழ் சியாங் மாவட்டம்
7. கீழ் சுபன்சிரி மாவட்டம்
8. கீழ் டிபாங் பள்ளத்தாக்கு மாவட்டம்
9. குருங் குமே மாவட்டம்
10. சங்லங் மாவட்டம்
11. சியாங் மாவட்டம்
12. தவாங் மாவட்டம்
13. திரப் மாவட்டம்
14. நாம்சாய் மாவட்டம்
15. பக்கே-கேசாங் மாவட்டம்
16. பபும் பரே மாவட்டம்
17. மேல் சியாங் மாவட்டம்
18. மேல் சுபன்சிரி மாவட்டம்
19. மேல் டிபாங் பள்ளத்தாக்கு மாவட்டம்
20. மேற்கு காமெங் மாவட்டம்
21. மேற்கு சியாங் மாவட்டம்
22. லெபா ராதா மாவட்டம்
23. லோங்டிங் மாவட்டம்
24. லோஹித் மாவட்டம்
25. ஷி யோமி மாவட்டம்

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**சாக் எபிரோன்** இவர் ஒரு ஐக்கிய அமெரிக்க நடிகர் மற்றும் பாடகர் ஆவார். இவர் 2006ம் ஆண்டு ஹை ஸ்கூல் மியூசிகல் என்ற திரைப்படத்தில் நடித்ததன் மூலம் மிகவும் பரிசியமான நடிகர் ஆனார்.

ஆரம்பகால வாழ்க்கை
-----------------

சாக் எபிரோன் at the 2012 கேன்ஸ் திரைப்பட விழா, மே 2012
இவர் ஒரு சாதாரண நடுதரகுடும்பதில் சன் லஸ் ஓபிஸ்போ, கலிபோர்னியாவில் பிறந்து, அர்ரோயோ கரண்டே கலிபோர்னியாவில் வளந்தார். இவரின் தந்தை **டேவிட் எபிரோன்**ஒரு மின் நிலையத்தில் மின் பொறியாளர் ஆவார் மற்றும் இவரின் தாய் ஸ்டார்ல பேஸ்கட் அதே மின் நிலையத்தில் பணிபுரிந்த ஒரு செயலாளர் ஆவார். இவருக்கு டிலான் என்ற சகோதரர் உண்டு.

தொழில்
------

2002ம் ஆண்டு பிறேப்லி என்ற தொலைக்காட்சி தொடரில் சிறப்பு தோற்றத்தில் நடித்தார். அதை தொடர்ந்து கார்டியன், ER போன்ற பல தொடர்களில் நடித்தார்.

2007ம் ஆண்டு டிஸ்னி சேனல் தயாரித்த ஹை ஸ்கூல் மியூசிகல் திரைப்படத்தில் நடித்தார், இந்த திரைப்படம் இவருக்கு மிக வெற்றி திரைப்படமாகும். இந்த திரைப்படத்தில் நடித்ததன் மூலம் பல விருதுகளை வென்றார். ஹை ஸ்கூல் மியூசிகல் திரைப்பட வரிசையில் 3 பகுதிகள் நடித்தார் என்பது குறிப்படத்தக்கது. அதை தொடர்ந்து 17 அகெய்ன், தட் அவக்வர்ட் மொமென்ட், நெய்பர்ஸ் போன்ற பல வெற்றி திரைப்படங்களில் நடித்தார்.

இவர் தற்பொழுது நெய்பர்ஸ் என்ற திரைப்படத்தில் நடித்துகொண்டு இருக்கின்றார். இந்த திரைப்படம் விரைவில் திரைக்கு வர இருகின்றது.

திரைப்படம்
----------

இவர் நடித்த திரைப்படங்கள் சில:

* மெலிண்டா வேர்ல்ட்
* மிராக்கிள் ரன்
* டெர்பி ஸ்டாலியனில்
* ஹை ஸ்கூல் மியூசிகல் - நிக்கலோடியோன் இங்கிலாந்து கிட்ஸ் சாய்ஸ் விருது சிறந்த தொலைக்காட்சி நடிகர், 5 விருதுகளுக்கு பரிந்துரை செய்யப்பட்டு 4 விருதுகளை வென்றார்.
* ஹேர்ஸ்பிரே - 13 விருதுகளுக்கு பரிந்துரை செய்யப்பட்டு 7 விருதுகளை வென்றார்.
* ஹை ஸ்கூல் மியூசிகல் 2 – 7 விருதுகளுக்கு பரிந்துரை செய்யப்பட்டு 4 விருதுகளை வென்றார்.
* ஹை ஸ்கூல் மியூசிகல் 3 – 10 விருதுகளுக்கு பரிந்துரை செய்யப்பட்டு 7 விருதுகளை வென்றார்.
* 17 Again – 6 விருதுகளுக்கு பரிந்துரை செய்யப்பட்டு 3 விருதுகளை வென்றார்.
* தட் அவக்வர்ட் மொமென்ட்
* நெய்பர்ஸ்

குறிப்புகள்
-----------

1. 
2.

வெளி இணைப்புகள்
---------------

* ஐ.எம்.டி.பி இணையத்தளத்தில் சாக் எப்ரான்
* சாக் எப்ரான் at Allmovie
* Zac Efron at TV Guide